Babelscape/SREDFM huggingface dataset:
Μαρία Ελίζ Τέρνερ Λάουντερ

Η Μαρία Ελίζ Τέρνερ Λάουντερ ("Maria Elise Turner Lauder" ; γνωστή με το ψευδώνυμο Toofie Lauder, επίσης γνωστή ως Maria Elise Turner de Touffe Lauder ; 20 Φεβρουαρίου 1833 – 1 Ιουνίου 1922) ήταν Καναδή δασκάλα, γλωσσολόγος και συγγραφέας του 19ου αιώνα που έζησε και ταξίδεψε στην Ευρώπη. Δημοσίευσε μυθιστορήματα και ποίηση αλλά ήταν γνωστή κυρίως για τα ταξιδιωτικά έργα της. Η Λάουντερ ήταν επίσης φιλάνθρωπος και ερασιτέχνης μουσικός ενώ παράλληλα τάχθηκε κατά την κατανάλωσης αλκοολούχων ποτών.
Παύλος Ασάνης

Ο Παύλος Ασάνης ήταν βυζαντινός αξιωματούχος του 15ου αιώνα.

Ήταν κυβερνήτης της Κωνσταντινούπολης την περίοδο 1438-1440, είχε σταλεί σε πρεσβεία στον Μουράτ Β΄ το 1437. Αναφέρεται με τον τίτλο του "άρχων", σαν από τους τελευταίους Βυζαντινούς άρχοντες. Παντρεύτηκε κάποια Παλαιολογίνα και απέκτησε μαζί της τρία παιδιά, τον Ματθαίο, την Θεοδώρα που την πάντρεψε με τον Δημήτριο Παλαιολόγο και την Σιμωνίδα.
Σγουρομάλλης Παλαιολόγος

Ο Σγουρομάλλης Παλαιολόγος ήταν βυζαντινός αξιωματούχος του 15ου αιώνα από την Οικογένεια Σγουρών.

Ήταν ο τελευταίος βυζαντινός άρχοντας της Καρύταινας και μετά από μικρή αντίσταση την παρέδωσε στους Οθωμανούς το 1460. Είναι άγνωστο πως έφερε το όνομα των Παλαιολόγων ενώ ανήκε στην οικογένεια Σγουρών, πιθανότατα από επιγαμία, την ίδια περίοδο αναφέρονται κι άλλοι που φέρουν τα δύο ονόματα στο Δεσποτάτο του Μυστρά.
Μπέιμπι μπούμερ

Οι Μπέιμπι μπούμερ (αγγλικά: Baby boomers, γνωστοί και ως μπούμερ) είναι όρος που έχει καθιερωθεί στην αγγλόφωνη αργκό αλλά πρόσφατα και στον πιο επίσημο προφορικό και γραπτό λόγο για τη δημογραφική ομάδα η οποία ακολουθεί την "Ήσυχη Γενιά" και προηγείται της "Γενιάς Χ". Η γενιά των μπέιμπι μπούμερ ορίζεται συνήθως ως τα άτομα που έχουν γεννηθεί ανάμεσα στο 1946 και το 1962. Τα περισσότερα χαρακτηριστικά που έχουν συσχετιστεί με τους μπούμερς δεν ισχύουν εκτός της Αμερικής και της Δυτικής Ευρώπης για τη συγκεκριμένη χρονική περίοδο κάτι που έχει ως αποτέλεσμα και το νόημα του όρου να μην είναι απόλυτα ομοιόμορφο.

Ως ομάδα, οι μπέιμπι μπούμερ ήταν πλουσιότεροι, πιο ενεργοί και πιο γυμνασμένοι από οποιαδήποτε προηγούμενη γενιά. Ήταν η πρώτη γενιά που είδε την κατάσταση του κόσμου να βελτιώνεται όσο μεγάλωνε. Ωστόσο, αυτή η γενιά έχει επίσης επικριθεί για τον υπερκαταναλωτισμό της, γεγονός το οποίο θεωρείται από άλλους ως υπερβολικός.

Στη δεκαετία του 1960 και του 1970, ένα σχετικά μεγάλος αριθμός ατόμων ενηλικιώθηκαν. Οι μεγαλύτεροι έκλεισαν τα 18 το 1964. Αυτοί, και εκείνοι γύρω τους, δημιούργησαν μια πολύ συγκεκριμένη ρητορική γύρω από την ομάδα τους και τις αλλαγές που επέφερε αριθμητικά το μέγεθος τους. Αυτή η ρητορική είχε σημαντικό αντίκτυπο στην αυτοαντίληψη των μπούμερ, καθώς και την τάση τους να ορίζουν τον κόσμο με βάση τις γενεές, το οποίο ήταν ένα σχετικά νέο φαινόμενο. Ο όρος μπέιμπι μπούμερ έχει περιγραφεί ποικιλοτρόπως.

Αξιοσημείωτα γεγονότα της εποχής που διαμόρφωσαν τον πολιτισμό των μπέιμπι μπούμερ της εποχής εκείνης είναι ο Ψυχρός Πόλεμος, διάφορα κινήματα (π.χ. περιβαλλοντικό - οικολογικό, αντιπολεμικό κλπ.) και άλλα. Μια γνωστή φράση για την απόρριψη ή διακωμώδηση συμπεριφορών που οι νέοι αποδίδουν στερεοτυπικά στους μπέιμπι μπούμερ είναι η OK Boomer.
Μπόισον Γουίνι

Ο Μπόισον Γουίνι ντε Σόουζα ("Boison Wynney de Souza", γενν. 27 Δεκεμβρίου 1996), γνωστός ως Μπόισον Γουίνι ή απλά Μπόισον, είναι Λιβεριανός ποδοσφαιριστής, γεννημένος στην Ισπανία, ο οποίος αγωνίζεται ως τερματοφύλακας για τη Δόξα Δράμας.
Δημήτρης Φροξυλιάς

Ο Δημήτρης Φροξυλιάς (Λάρισα, 28 Ιουνίου 1993) είναι Έλληνας ποδοσφαιριστής, ο οποίος αγωνίζεται ως μεσοεπιθετικός για την Παναχαϊκή.
Αδάρ

Στις εορτές του Αδάρ κυριαρχεί το [[Πουρίμ]], που στη νεότερη εποχή συνδέθηκε με το έθιμο των μεταμφιέσεων, αντίστοιχο του καρναβαλιού (εδώ στην Ιερουσαλήμ).
Ο Αδάρ (ή και «Άδαρ», εβρ. אֲדָר, από την ακκαδική λέξη "adaru") είναι ο δωδέκατος θρησκευτικός και ο έκτος πολιτικός μήνας του εβραϊκού ημερολογίου, που αντιστοιχεί περίπου στον μήνα Μάρτιο, ή Φεβρουάριο-Μάρτιο, του Γρηγοριανού ημερολογίου. Είναι χειμερινός μήνας και έχει 29 ημερες. Ετυμολογικά, το όνομα προέρχεται από τις σφηνοειδείς επιγραφές και σημαίνει «μήνας του σιταριού».
Ραμίν Τζάβαντι

Ο Ραμίν Τζάβαντι (γερμανικά: "Ramin Djawadi", /rɒˈmiːn ˈdʒɑːvədi/, περσικά: رامین جوادی‎, 19 Ιουλίου 1974) είναι Γερμανός συνθέτης κυρίως του κινηματογράφου και τηλεόρασης. Οι πιο γνωστές του δουλείες έγιναν στην ταινία της Marvel, "Iron Man" (2008) και στην τηλεοπτική σειρά του HBO, "Game of Thrones", οι οποίες υπήρξαν υποψήφιες για βραβείο Grammy το 2009 και το 2018 αντιστοίχως. 

Ο Τζάβαντι γεννήθηκε στη Δυτική Γερμανία, από Ιρανό πατέρα και Γερμανίδα μητέρα και σπούδασε στο Μουσικό Κολέγιο Μπέρκλι. Μετά την αποφοίτησή του, το 1998, ο Χανς Ζίμμερ την έφερε στο Χόλιγουντ, όπου και ξεκίνησε πρακτικά την καριέρα του. Άλλες γνωστές του δουλειές σε μουσική ταινιών έγιναν στις εξής ταινίες: "Clash of the Titans" (2010), "Pacific Rim" (2013), "" (2016) και "A Wrinkle in Time" (2018). Ενώ στην τηλεόραση, εκτός από την προαναφερθείσα σειρά, στο "Prison Break", το "Person of Interest", το "Jack Ryan" και το "Westworld".

Εκτός από τις τρεις υποψηφιότητες για Grammy, έχει κερδίσει δύο βραβεία Emmy, για τη δουλειά του στα επεισόδια του "Game of Thrones", The Dragon and the Wolf, το 2008, και The Long Night, το 2019. Είναι παντρεμένος με την Τζένιφερ Χοκς, με την οποία έχει αποκτήσει δίδυμα. Βάσει του ιδίου πάσχει από συναισθησία και όπως έχει πει: «"αυτό μπορεί να με κάνει να συσχετίζω τα χρώματα με τη μουσική και τη μουσική με τα χρώματα"», πράγμα που τον καθιστά ικανό να οπτιοκοποιεί τη μουσική.
Μητρόδωρος της Στρατονικείας

Ο Μητρόδωρος της Στρατονικείας (τέλη 2ου αιώνα π.Χ.) ήταν Έλληνας φιλόσοφος από την πόλη Στρατονίκεια της Καρίας, στη Μικρά Ασία. Αρχικώς ήταν μαθητής της επικούρειας σχολής, αλλά στη συνέχεια ακολούθησε τον πλατωνικό φιλόσοφο Καρνεάδη. Η αποσκίρτησή του από την επικούρεια σχολή είναι σχεδόν μοναδική. Ο Κικέρων ερμηνεύει αυτή την αποστασία ως οφειλόμενη στην άποψη του Μητρόδωρου ότι ο φιλοσοφικός σκεπτικισμός του Καρνεάδη ήταν απλώς ένα μεσο για να επιτίθεται στους Στωικούς στο δικό τους έδαφος. Ο Μητρόδωρος υπεστήριζε ότι ο Καρνεάδης ήταν στην πραγματικότητα πιστός ακόλουθος του Πλάτωνα. Ο Κικέρων περιγράφει επίσης τον Μητρόδωρο ως ικανό ρήτορα, που είχε μεγάλη θέρμη και ρέοντα λόγο..
Φωτεινή Αρμενία

Η Φωτεινή Αρμενία () είναι ένα κλασικό φιλελεύθερο πολιτικό κόμμα στην Αρμενία. Ιδρύθηκε την 12η Δεκεμβρίου 2015 από τον Έντμον Μαρουκιάν, που είναι και πρόεδρος του κόμματος.
Σεβάτ

Ο Σεβάτ (εβρ. שְׁבָט, σύγχρονη προφορά "Šəvat", από την ακκαδική λέξη "Šabātu") είναι ο ενδέκατος θρησκευτικός και ο πέμπτος πολιτικός μήνας του εβραϊκού ημερολογίου, που αντιστοιχεί περίπου στον μήνα Ιανουάριο-Φεβρουάριο του Γρηγοριανού ημερολογίου. Είναι χειμερινός μήνας και έχει 30 ημερες. Ετυμολογικά, το όνομα προσλήφθηκε από την ακκαδική και σημαίνει «κτύπημα» (αναφέρεται στις νεροποντές της εποχής του).

Στην εβραϊκή γραμματεία ο μήνας αναφέρεται για πρώτη φορά με αυτό το όνομα στο βιβλίο του προφήτη Ζαχαρία (κεφάλαιο α΄).

* «Σεμπάτ» (ﺷﺒﺎﻂ) και «Σουμπάτ» ("Şubat") είναι το όνομα για τον μήνα Φεβρουάριο στην αραβική και την τουρκική γλώσσα, αντιστοίχως, από την ίδια ρίζα.
Μάρτιν Έστερνταλ

Ο Έρικ Μάρτιν Έστερνταλ, (γεν. 12 Οκτωβρίου 1973 στη Σολλεντούνα) είναι σουηδός συγγραφέας και τηλεοπτικός παραγωγός. Εργάστηκε στην σουηδική κρατική τηλεόραση από το 2008 έως το 2014, παρουσιάζοντας τα προγράμματα "Mästarnas mästare", "Allt för Sverige" και "Skavlan" για το κανάλι.

Το 2016, ο Έστερνταλ έκανε το ντεμπούτο του ως συγγραφέας με το βιβλίο "Be om inte nåd".
Διαμερικανικό Αστεροσκοπείο του Σέρο Τολόλο

Το Διαμερικανικό Αστεροσκοπείο του Σέρο Τολόλο ("Cerro Tololo Inter-American Observatory", γνωστό και με τα αρχικά CTIO) είναι αστεροσκοπείο που βρίσκεται στην ομώνυμη κορυφή Σέρο Τολόλο των Άνδεων της βόρειας Χιλής, με πρόσθετες εγκαταστάσεις στη γειτονική κορυφή Σέρο Πατσόν, περίπου 10 χιλιόμετρα στα νοτιοανατολικά. Βρίσκεται στην Περιφέρεια Κοκίμπο, περίπου 80 χιλιόμετρα ανατολικά από την πόλη Λα Σερένα, όπου υπάρχουν εγκαταστάσεις υποστηρίξεως. Η τοποθεσία σημειώθηκε από μια ομάδα επιστημόνων από τη Χιλή και τις ΗΠΑ το 1959 και επιλέχθηκε για την κατασκευή αστεροσκοπείου το 1962. Η ανέγερση άρχισε το 1963 και οι κανονικές αστρονομικές παρατηρήσεις ξεκίνησαν το 1965. Η ανέγερση μεγάλων κτισμάτων στην κορυφή τελείωσε με την ολοκλήρωση της εγκαταστάσεως του Τηλεσκοπίου Μπλάνκο το 1974, αλλά μικρότερα κτίσματα συνέχισαν να κτίζονται. Η ανάπτυξη του Αστεροσκοπείου στη Σέρο Πατσόν συνεχίζεται, με δύο μεγάλα τηλεσκόπια να έχουν εγκαινιασθεί μετά το 2000 και ένα ακόμα υπό κατασκευή. Η κορυφή Σέρο Τολόλο βρίσκεται σε γεωγραφικές συντεταγμένες πλάτος 30°10΄11΄΄ Νότιο και μήκος 70°48΄23΄΄ Δυτικό, και σε υψόμετρο 2.207 μέτρα. Η κορυφή Σέρο Πατσόν βρίσκεται σε πλάτος 30°14΄27΄΄ Νότιο, μήκος 70°44΄12΄΄ Δυτικό και σημαντικά μεγαλύτερο υψόμετρο, 2.715 μέτρα.

Τα κυριότερα τηλεσκόπια στο CTIO είναι το κατοπτρικό Τηλεσκόπιο Μπλάνκο, διαμέτρου 4 m (μέτρων), και το SOAR των 4,1 m (το δεύτερο βρίσκεται στη Σέρο Πατσόν). Αρκετά μικρότερα τηλεσκόπια στο Σέρο Τολόλο ανήκουν στην κοινοπραξία SMARTS. Το CTIO φιλοξενεί επίσης άλλα ερευνητικά προγράμματα, όπως τα PROMPT, WHAM και LCOGTN, παρέχοντας μία βάση προσβάσεως στον ουρανό του Νότιου Ημισφαιρίου για τις ΗΠΑ και γενικότερα για την παγκόσμια επιστημονική έρευνα.
Έντσα

Ο Έντσα ("Enza") είναι ποταμός στη βόρεια Ιταλία, δεξιός παραπόταμος του Πάδου. Το μήκος του φθάνει τα 93 χιλιόμετρα. Η πηγή του βρίσκεται σε υψόμετρο 1.406 μέτρα πάνω από τη στάθμη της θάλασσας, στο βουνό Άλπε ντι Σουτσίζο των βορείων Απεννίνων. Ο Έντσα σχηματίζει σήμερα το σύνορο μεταξύ των επαρχιών της Πάρμας και της Ρέτζο-Εμίλια, ευρισκόμενος ολόκληρος μέσα στην περιφέρεια Εμίλια-Ρομάνια.

Στον άνω ρου του, σε υψόμετρο 1.157 μέτρων, ο ποταμός σχηματίζει την τεχνητή λίμνη Παντούλι ή Λαγκαστρέλλο. Στον κατώτερο ρου του στην Κοιλάδα του Πάδου, ο Έντσο είναι πλατύτερος και χύνεται στον Πάδο κοντά στην πόλη κωμόπολη Μπρεσσέλλο.

Κατά την αρχαιότητα, ο Έντσα ήταν γνωστός με τη λατινική ονομασία του Ινκία ("Incia"), παραφθορά της οποίας αποτελεί η σημερινή του ονομασία.
Μάρσαλ ΜακΛούαν

Ο Χέρμπερτ Μάρσαλ ΜακΛούαν ("Herbert Marshall McLuhan", 1911-1980) ήταν Καναδός φιλόσοφος. Το έργο του είναι ένας από τους ακρογωνιαίους λίθους της μελέτης της θεωρίας των μέσων ενημέρωσης. Γεννημένος στο Έντμοντον της Αλμπέρτα, ο ΜακΛούαν σπούδασε στο Πανεπιστήμιο της Μανιτόμπα και στο Πανεπιστήμιο του Cambridge. Ξεκίνησε τη διδακτική του καριέρα ως καθηγητής Αγγλικών σε πολλά πανεπιστήμια στις ΗΠΑ και τον Καναδά πριν μετακομίσει στο Πανεπιστήμιο του Τορόντο το 1946, όπου παρέμεινε για το υπόλοιπο της ζωής του.

Ο ΜακΛούαν είναι αυτός που επινόησε τη φράση "το μέσο είναι το μήνυμα" και τον όρο της παγκοσμιοποίησης και προέβλεψε τον παγκόσμιο ιστό 30 χρόνια προτού αυτός εφευρεθεί. Ήταν ένα αναπόσπαστο κομμάτι στον λόγο των μέσων μαζικής ενημέρωσης στα τέλη της δεκαετίας του 1960, αν και η επιρροή του άρχισε να εξασθενεί στις αρχές της δεκαετίας του 1970. Ακόμη και χρόνια μετά το θάνατό του, συνέχισε να είναι μια αμφιλεγόμενη φιγούρα στους ακαδημαϊκούς κύκλους. Με την άφιξη του Διαδικτύου και του Παγκόσμιου Ιστού, το ενδιαφέρον για το έργο του ανανεώθηκε.
Σταύρος Σαχίνης

Ο Σταύρος Σαχίνης (1801 - 1825) ήταν χιλίαρχος (στρατιωτικός βαθμός αξιωματικού στην επαναστατημένη Ελλάδα) και αγωνιστής της Ελληνικής Επανάστασης του 1821. Γεννήθηκε στην Ύδρα και ήταν γιος του Δημητρίου Σαχίνη, πλοιοκτήτη - έμπορου, προκρίτου της Ύδρας, εγγονός του Αντώνιου Κιοσσέ προκρίτου της Ύδρας, Διοικητή Αίγινας και νεότερος αδελφός του Γεωργίου Σαχίνη και του Αντωνίου Σαχίνη. Πήρε μέρος σε πολλές μάχες και έπεσε μαχόμενος στη μάχη της Σφακτηρίας, λίγο μετά την στρατιωτική απόβαση του Ιμπραήμ Πασά στην Πελοπόννησο, την 26η Απριλίου 1825.
Ντόναβαν Μπρέιζιερ

Ο Ντόναβαν Μπρέιζιερ (γεν. 15 Απριλίου 1997) είναι Αμερικανός αθλητής του στίβου, ο οποίος εξειδικεύεται στα 800 μέτρα. Είναι ο πρόσφατος Παγκόσμιος Πρωταθλητής στα 800 μέτρα από το 2019. Ο αθλητής προπονείται με τον Πιτ Τζούλιαν.
Βασίλ Γκαρβανλιέφ

Ο Βασίλ Γκαρβανλιέφ (Σλαβομακεδόνικα: Васил Гарванлиев; γ. 2 Νοεμβρίου 1984 στη Στρώμνιτσα), κυρίως γνωστός σαν Vasil, είναι Βορειομακεδόνας τραγουδιστής. Επρόκειτο να εκπροσωπήσει τη Βόρεια Μακεδονία στον Διαγωνισμό Τραγουδιού της Eurovision 2020 στο Ρότερνταμ πριν ο διαγωνισμός αναβληθεί λόγω της πανδημίας COVID-19. 

Ωστόσο, ο καλλιτέχνης επαναεπιλέχθηκε για την εκπροσώπηση της χώρας του στο διαγωνισμό του 2021 με το τραγούδι "Here I Stand", το οποίο δεν κατάφερε να προκριθεί στον μεγάλο τελικό..
Ρεπουμπλικανικό Κόμμα της Αρμενίας

Το Ρεπουμπλικανικό Κόμμα της Αρμενίας ( ) είναι ένα εθνικό συντηρητικό πολιτικό κόμμα στην Αρμενία. Ήταν το πρώτο πολιτικό κόμμα που ιδρύθηκε στην ανεξάρτητη Αρμενία την 2η Απριλίου 1990. Είναι το μεγαλύτερο κόμμα της δεξιάς στην Αρμενία. Στις Αρμενικές βουλευτικές εκλογές του 2018 το κόμμα απέτυχε να συγκεντρώσει το 5% των ψήφων που ήταν απαραίτητο για την είσοδο στο Κοινοβούλιο της Αρμενίας και επί του παρόντος είναι εξωκοινοβουλευτικό κόμμα της αντιπολίτευσης.
Στη Γη του Άγριου Μελιού

Το Στη Γη του Άγριου Μελιού ή Η γη του μέλιτος (σλαβομακεδονικά: Медена земја "Μέντενα ζέμια", αγγλικά: "Honeyland") είναι ντοκιμαντέρ του 2019 από τη Βόρεια Μακεδονία της Ταμάρα Κοτέβσκα και του Λιούμπομιρ Στεφάνοφ. Επικεντρώνεται στη Χατιτζέ Μουράτοβα, την τελευταία μελισσοκόμο στη χώρα, της οποίας ο συνδεδεμένος με τη φύση τρόπος ζωής σε ένα εγκαταλελειμμένο ορεινό χωριό δοκιμάζεται. Πρόκειται για την πρώτη μεγάλου μήκους ταινία των Κοτέβσκα και Στεφάνοφ.

Στα 92α Βραβεία Όσκαρ ήταν υποψήφια τις κατηγορίες Καλύτερης Ξενόγλωσσης Ταινίας και Καλύτερου Ντοκιμαντέρ. Στο 25ο Διεθνές Φεστιβάλ Κινηματογράφου της Αθήνας κέρδισε τη Χρυσή Αθηνά Καλύτερου Ντοκιμαντέρ.
Asturias (Leyenda)

To Asturias (Leyenda) (ελληνική απόδοση: Αστούριας (Λεγέντα)) είναι μία σύνθεση του Ισπανού συνθέτη και πιανίστα Ισαάκ Αλμπένιθ, η οποία γράφτηκε περί το 1890. Το κομμάτι αρχικά είναι γραμμένο σε Σολ ελάσσονα για πιάνο. Πρόκειται για μία από τις πιο δημοφιλείς συνθέσεις του Αλμπένιθ, ωστόσο πλέον είναι πιο γνωστή για κιθάρα. Στην κιθάρα ωστόσο δεν μπορεί να αποδοθεί ακριβώς όπως το πιάνο, ενώ παίζεται και σε διαφορετικό οπλισμό και πλέον αποτελεί μέρος του κλασικού ρεπερτορίου της. Μία μέση εκτέλεση του κομματιού διαρκεί λίγο παραπάνω από 6 λεπτά.
Έμα Κόμπερν

Η Έμα Κόμπερν (γεν. 19 Οκτωβρίου 1990) είναι Αμερικανίδα αθλήτρια του στίβου, η οποία εξειδικεύεται στα 3000 μέτρα στιπλ. Είναι η χάλκινη Ολυμπιονίκης του 2016 στο αγώνισμα, καθώς και η Παγκόσμια Πρωταθλήτρια του 2017. Έτσι έγινε η πρώτη Αμερικανίδα αθλήτρια που κερδίζει χρυσό μετάλλιο στο αγώνισμα είτε σε Ολυμπιακούς Αγώνες είτε σε Παγκόσμιο Πρωτάθλημα. Δύο χρόνια μετά από τη νίκη της, κέρδισε το αργυρό μετάλλιο σε ένα ακόμη Παγκόσμιο Πρωτάθλημα με νέο ατομικό ρεκόρ, πίσω από τη Μπεατρίς Τσεπκόετς. Έχει κερδίσει οκτώ φορές το Πρωτάθλημα Ηνωμένων Πολιτειών.
Ιντόρ

Η Ιντόρ (χίντι: इंदौर, αγγλικά: Indore) είναι μια πόλη με περίπου 2.2 εκατομμύρια κατοίκους, υπαγόμενη στην επαρχία Ιντόρ στα δυτικά της κεντρικής Ινδικής πολιτείας Μαντία Πραντές. Είναι η μεγαλύτερη πόλη του κρατιδίου, έχοντας περισσότερους κατοίκους απ'ότι η πρωτεύουσα του κρατιδίου Μαντία Πραντές, Μποπάλ.
Μολώχ

Μολώχ είναι το βιβλικό όνομα ενός θεού των Καναανιτών που συνδέεται με την θυσία παιδιών μέσω φωτιάς ή πολέμου.

Στην ραβινική παράδοση ο θεός Μολώχ απεικονιζόταν μέσω ενός μπρούτζινου αγάλματος το οποίο με την χρήση φωτιάς θερμαινόταν και στο οποίο πετούσαν τα θύματα.

Το όνομα Μολώχ χρησιμοποιήθηκε, συμβολικά στην Αγγλική Λογοτεχνία από τον Τζον Μίλτον στο έργο του Χαμένος Παράδεισος (1667) και στο έργο του Άλεν Γκίνσμπεργκ "Ουρλιαχτό", για να δείξει έναν άνθρωπο ή ένα αντικείμενο που απαιτεί ή αναζητά μια πολύ μεγάλη θυσία.
Επισκοπή Αδρασσού

Ως Επισκοπή Αδρασσού αναφέρεται κυρίως μία επισκοπή της Ορθόδοξης Εκκλησίας στη Μικρά Ασία κατά την εποχή της Ανατολικής Ρωμαϊκής Αυτοκρατορίας. Αναφέρεται αρχικώς ως η εικοστή δεύτερη στη σειρά επισκοπή από τις 28 της Ιεράς Μητροπόλεως Σελευκείας της επαρχίας της Ισαυρίας. Μεταγενέστερα, κατά τις αρχές του 10ου αιώνα, μνημονεύεται από τον Λέοντα ΣΤ΄ τον Σοφό ως η δέκατη έκτη από τις 23 επισκοπές που περιελάμβανε τότε πλέον η Μητρόπολη Σελευκείας. Στη δεύτερη αυτή αναφορά γράφεται με τον τόνο στην παραλήγουσα, ως Επισκοπή Αδράσσου.

Δευτερευόντως, ως Επισκοπή Αδρασσού αναφέρεται η δεύτερη στη σειρά επισκοπή από τις 34 της επαρχίας της Αραβίας που υπάγονταν στην Ανατολική Ρωμαϊκή Αυτοκρατορία
Φονικές μηχανές

Οι Φονικές μηχανές ("Mortal Engines") είναι το πρώτο από τα τέσσερα βιβλία της σειράς μυθιστορημάτων "Φονικές μηχανές" της Φίλιπ Ριβ.

Το βιβλίο Φονικές μηχανές νίκησε το Χρυσό Βραβείο του βραβείου Νεστλέ Σμάρτις, ενώ ήταν υποψήφιο στο βραβείο Ουάιτμπρεντ του 2002 και στο Βραβείο Αξιοσημείωτων Βιβλίων για Παιδιά ΑΛΑ το 2004.

Το 2018 κυκλοφόρησε και μια ταινία με το ίδιο όνομα, αλλά ασχολείται με διαφορετικό θέμα σε σχέση με το βιβλίο.
Το πέρασμα της Κασσάνδρας

Το πέρασμα της Κασσάνδρας (Αγγλικά: The Cassandra Crossing) είναι ένα θρίλερ διεθνούς συμπαραγωγής του 1976 σε σκηνοθεσία Τζωρτζ Κοσμάτου, βασισμένο σε ένα μυθιστόρημα του Ρόμπερτ Κατζ και παίρνουν μέρος ένα καστ αξιόλογων ηθοποιών: Ρίτσαρντ Χάρις, Σοφία Λόρεν, Μπαρτ Λάνκαστερ, Άβα Γκάρντνερ.
Λα Τουρ-ντυ-Πεν

Η κοινότητα Λα Τουρ-ντυ-Πεν (γαλλικά: La Tour-du-Pin) είναι κοινότητα του νομού Ιζέρ στην περιοχή Ωβέρνη Ρον-Αλπ, στη νοτιοανατολική Γαλλία. Με την Βιέν αποτελούν τις δύο υπονομαρχίες του νομού. Ο πληθυσμός της κοινότητας ανέρχεται σε 8.080 κατοίκους (2017).

Ιστορικά, η κοινότητα Λα Τουρ-ντυ-Πεν υπάγονταν στην παλαιά επαρχία Ντωφινέ και κατά τη διάρκεια του Μεσαίωνα ήταν έδρα σημαντικής βαρονίας. Το όνομα του οίκου των Ντε Λα Τουρ-ντυ-Πεν συνδέεται με την πόλη και αυτή τη βαρονία του Ντωφινέ.

Οι κάτοικοι ονομάζονται Τυριπινουά (ζ).
Το χρυσάφι των αρπακτικών

Οι Το χρυσάφι των αρπακτικών ("Predator's Gold") είναι το δεύτερο από τα τέσσερα βιβλία της σειράς μυθιστορημάτων "Φονικές μηχανές" της Φίλιπ Ριβ.

Το βιβλίο κυκλοφόρησε στις 19 Σεπτεμβρίου 2003. Το βιβλίο αποδέχτηκε γενικά καλές κριτικές από το Goodreads. Το εξώφυλλο δημιουργήθηκε από τον Ντέιβιντ Φράνκλαντ.
Ριφιφί στο Παρίσι

Το Ριφιφί στο Παρίσι (γαλλικά: Du rififi à Paname) είναι ένα αστυνομικό θρίλερ Γαλλικής παραγωγής του 1966 σε σκηνοθεσία Ντενίς ντι λα Πατελιέρ βασισμένο σε μια νουβέλα του Ωγκίστ Λε Μπρετόν. Πρωταγωνιστούν οι Ζαν Γκαμπέν, Τζορτζ Ραφτ και ο Γκερτ Φρομπ.
Χαόρα

Η Χαόρα (βεγγαλική: হাওড়া - Hāoṛā, αγγλικά: "Howrah") είναι πόλη στην πολιτεία της Δυτικής Βεγγάλης στην Ινδία. Έχει πληθυσμό 1.072.161 κατοίκων σύμφωνα με την απογραφή του 2011, και βρίσκεται στην δυτική όχθη του Χούγκλι. Η Χαόρα βρίσκεται απέναντι από τη μητρόπολη και πρωτεύουσα της δυτικής Βεγγάλης Καλκούτα. Αποτελεί μέρος του πολεοδομικού συγκροτήματος της. Στην πόλη βρίσκεται η υποδιαίρεση Χαόρα Σαντάρ, ενώ είναι και η έδρα της ομώνυμης επαρχίας. Η Χαόρα ανήκει στην Αρχή Μητροπολιτικής Ανάπτυξης της Καλκούτας. Η Χαόρα είναι σημαντικός μεταφορικός κόμβος για την Δυτική Βεγγάλη και πύλη μείζονος σημασίας για την Καλκούτα. Η πόλη έχει το παρατσούκλι «Σέφιλντ της Ινδίας». Επίσημη γλώσσα είναι η βεγγαλική και πρόσθετη επίσημη η αγγλική. 

Η Χαόρα συνδέεται με τα Καλκούτα μέσω τριών γεφυρών. Μία από αυτές είναι η εντυπωσιακή γέφυρα Ραμπίντρα (γέφυρα Χαόρα), ένα από τα ορόσημα της Καλκούτας. Θεωρείται η πιο πολυσύχναστη γέφυρα στον κόσμο. Ο σιδηροδρομικός σταθμός της Χαόρα είναι ο κεντρικός σύνδεσμος της Καλκούτας προς τη Νότια και Δυτική Ινδία. Ο σταθμός της Χαόρα υπάγεται στον "Ανατολικό Σιδηρόδρομο", μιας εκ των 16 περιφερειακών εταιρειών των Ινδικών Σιδηροδρόμων. Σχεδιάζεται η εξυπηρέτηση της πόλης από σταθμούς της γραμμής 2 του μετρό της Καλκούτας, γραμμή η οποία βρίσκεται υπό κατασκευή. 

Το 1785 η Χαόρα αποτελούσε ένα μικρό χωριό, το οποίο αναπτύχθηκε γρήγορα λόγω της εγγύτητάς της με την Καλκούτα. Οι εγκαταστάσεις γιούτας και βαμβακιού την κατέστησαν σημαντική στάση στον τότε "Ανατολικό Ινδικό Σιδηρόδρομο" μέσω του Αλαχαμπάντ στις κεντρικές και δυτικές επαρχίες της Ινδίας. Σήμερα η Χαόρα είναι βιομηχανική πόλη με κλωστοϋφαντουργική βιομηχανία και βιομηχανία μετάλλου. Διαθέτει ναυπηγείο και ποτάμιο λιμάνι. 

Η Χαόρα έχει τον παλαιότερο βοτανικό κήπο στην Ινδία (Ινδικός Βοτανικός Κήπος Ατσάρια Τζαγκαντίς Τσάντρα Μποσού). Υφίσταται από το 1786 και το κύριο αξιοθέατό του είναι ένα δέντρο μπανιάν ηλικίας 200 ετών, το δεύτερο μεγαλύτερο του είδους του στην Ινδία. Το τσάι που καλλιεργείται γύρω από το Νταρτζιλίνγκ και το Άσαμ εισήχθη για πρώτη φορά και καλλιεργήθηκε εδώ. 

Μια άλλη σημαντική εγκατάσταση στην πόλη και το μεγαλύτερο τουριστικό αξιοθέατο είναι το Μπελούρ Μαθ στη βόρεια Χαόρα, όπου εδρεύει η αποστολή Ραμακρίσνα.
Χέρα Χίλμαν

Η Χέρα Χίλμαν ("Hera Hilmarsdóttir", 27 Δεκεμβρίου 1988) είναι Ισλανδή μουσικός και τραγουδίστρια.
Έστερ Σο

O Έστερ Σο (αγγλικά: "Hester Shaw"), γνωστή κυρίως με τα αρχικά Έστερ Νατσγουόρθι (αγγλικά: "Hester Natsworthy"), γνωστότερος ως Φράι, είναι φανταστικός χαρακτήρας, ο κύριος πρωταγωνιστής της σειράς "Mortal Engines Quartet".
Ρεγκάν

Το Ρεγκάν (από το βερβερικό "Αργκάν", , ) είναι πόλη και κοινότητα και πρωτεύουσα του ομώνυμου διαμερίσματος, στην επαρχία Αντράρ της κεντρικής Αλγερίας. Το Ρεγκάν βρίσκεται στην έρημο της Σαχάρας κοντά σε όαση. Σύμφωνα με την απογραφή του 2008, έχει πληθυσμό 20.402 κατοίκων, από 14.179 το 1998, σημειώνοντας ετήσιο ρυθμό αύξησης 3,8%. Βερβερικές φυλές και άνθρωποι ζουν μέσα και γύρω από το Ρεγκάν.
Μη αναστρέψιμος

Η ταινία Μη αναστρέψιμος (γαλλικά: Irrevesible) είναι ένα δραματικό ψυχολογικό θρίλερ γαλλικής παραγωγής του 2002, σε σκηνοθεσία Γκασπάρ Νοέ. Πρωταγωνιστούν η Μόνικα Μπελλούτσι και ο Βενσάν Κασέλ. Η ταινία συμμετείχε στο Φεστιβάλ των Καννών το 2002 και κέρδισε το βραβείο καλύτερης ταινίας στο Διεθνές Φεστιβάλ Κινηματογράφου Στοκχόλμης. Έχει προκαλέσει ποικίλες αντιδράσεις σε κοινό και κριτικούς και είναι ακατάλληλη για ανηλίκους.
Βιβλιοθήκη της Καταλονίας

Η Βιβλιοθήκη της Καταλονίας (καταλανικά: Biblioteca de Catalunya, προφορά: "biβli.uˈtɛkə ðə kətəˈluɲə") είναι η εθνική βιβλιοθήκη της Καταλονίας και εδρεύει στη Βαρκελώνη. Η αποστολή της βιβλιοθήκης είναι η συλλογή, η διατήρηση και η διάδοση της καταλανικής βιβλιογραφίας και ό,τι συσχετίζεται με την καταλανική γλώσσα. Η βιβλιοθήκη κατέχει περίπου 3 εκατομμύρια αντικείμενα και υπάρχουν περίπου, με ελεύθερη πρόσβαση, 20.000 τόμοι. 

Η Βιβλιοθήκη ιδρύθηκε το 1907, ως η βιβλιοθήκη του Ινστιτούτου Καταλανικών Μελετών. Το 1914 άνοιξε προς το κοινό, κατά την περίοδο της Κοινοπολιτείας της Καταλονίας, και στεγάστηκε στο Palau de la Generalitat de Catalunya. Το 1981, και με την έγκριση του Κοινοβουλίου της Καταλονίας, έγινε η Εθνική Βιβλιοθήκη της Καταλονίας. Από το 2007, ξεκίνησε και η ψηφιοποίηση των ελεύθερων από δικαιώματα αρχείων της.
Ρόμπερτ Μπλουμ

Ο Ρόμπερτ Μπλουμ (γερμ. "Robert Blum", 10 Νοεμβρίου 1807 - 9 Νοεμβρίου 1848) ήταν Γερμανός δημοκρατικός πολιτικός, δημοσιογράφος, ποιητής, εκδότης, επαναστάτης και μέλος της Εθνικής Συνέλευσης του 1848. Στον αγώνα του για μια ισχυρή, ενοποιημένη Γερμανία αντιτάχθηκε στον εθνοκεντρισμό και ισχυρή πεποίθησή του ήταν ότι κανείς δεν θα πρέπει να εξουσιάζει τον άλλο. Έτσι, αντιτάχθηκε στην πρωσική κατοχή της Πολωνίας και ήταν σε επαφή με τους επαναστάτες εκεί. Ο Μπλουμ ήταν αντίπαλος του αντισημιτισμού, υποστήριξε την σέκτα των «Γερμανών Καθολικών» και κινητοποίησε για την ισότητα των φύλων. Αν και απολάμβανε ασυλίας ως μέλος της Εθνοσυνέλευσης, συνελήφθη κατά τη διάρκεια παραμονής του στο ξενοδοχείο "Stadt London" στη Βιέννη και εκτελέστηκε για τον ρόλο του στις επαναστάσεις του 1848 στα γερμανικά κράτη .

αριστερά|μικρογραφία| Μνημείο στο «Fischmarkt» της Κολωνίας, όπου γεννήθηκε ο Ρόμπερτ Μπλουμ. Αναγράφει: «Γεννήθηκε εδώ στις 10 Νοεμβρίου 1807, τουφεκίστηκε στην Βιέννη στις 9 Νοεμβρίου 1848. Πεθαίνω για τη γερμανική ελευθερία, για την οποία αγωνίστηκα. Είθε η πατρίδα να με θυμάται»
Λουθία Σάντσεθ Σαορνίλ

Η Λουθία Σάντσεθ Σαορνίλ (ισπανικά: "Lucía Sánchez Saornil", 13 Δεκεμβρίου 1895 - 2 Ιουνίου 1970) ήταν Ισπανίδα ποιήτρια, αναρχική και φεμινίστρια. Περισσότερο είναι γνωστή ως μία από τις γυναίκες που ίδρυσαν την ισπανική αναρχική φεμινιστική οργάνωση Mujeres Libres. Ήταν επίσης μέλος του Confederación Nacional del Trabajo και του Solidaridad Internacional Antifascista. 

Γεννήθηκε στη Μαδρίτη και μεγάλωσε με τον χήρο πατέρα της. Σπούδασε στη Βασιλική Ακαδημία Καλών Τεχνών του Σαν Φερνάνδο και από μικρή ηλικία ασχολήθηκε με την ποίηση. Ως ποιήτρια άνηκε στο είδος του ουλτρισμού. Ήδη έως και το 1919 είχε εξεδόσει αρκετές ποιητικές συλλογές. Έγραφε με ψευδώνυμο, πράγμα που της επέτρεπε να ασχολήθει με λεσβιακά θέματα, καθότι η ομοφυλοφιλία δεν επιτρεπόταν κατά αυτήν την περίοδο.

Από τη δεκαετία του 1930, ξεκίνησε να ασχολείται με την πολιτική και συγκεκριμένα με τον αναρχισμό. Όλα ξεκίνησαν όσο εργαζόταν σε μία εταιρεία ως τηλεφωνήτρια, όπου και συμμετείχε σε απεργεία ενάντιον της. Η ενασχόλησή της με αυτόν τον τομέα δεν σταμάτησε έκτοτε. Το 1936 συνίδρυσε και τις Mujeres Libres. Απεβίωσε το 1970, με την ταφόπλακά της να αναγραάφει "¿Pero es verdad que la esperanza ha muerto?" ("Μα είναι αλήθεια ότι η ελπίδα έχει πεθάνει;").
Ουάνγκ Τσινγκουέι

Ο Ουάνγκ Τσινγκουέι (4 Μαΐου 1883 – 10 Νοεμβρίου 1944, γεννημένος ως Ουάνγκ Τσαομίνγκ αλλά ευρέως γνωστός με το ψευδώνυμο "Τσινγκουέι") ήταν Κινέζος πολιτικός. Αρχικά ήταν μέλος της αριστερής πτέρυγας του Κουομιντάνγκ. Στα νιάτα του αρθρογραφούσε και σε περιοδικά κινέζων αναρχικών. Ήταν ο επικεφαλής μιας κυβέρνησης στο Ουχάν, η οποία ερχόταν σε αντίθεση με την δεξιά κυβέρνηση της χώρας. Ωστόσο αργότερα έγινε όλο και περισσότερο αντικομμουνιστής αφού οι προσπάθειες του για πολιτική συνεργασία με το Κινεζικό Κομμουνιστικό Κόμμα (ΚΚΚ) κατέληξαν σε πολιτική αποτυχία. Ο πολιτικός του προσανατολισμός στράφηκε απότομα προς τα δεξιά και αργότερα συνεργάστηκε με τους Ιάπωνες.

Ο Ουάνγκ ήταν στενός συνεργάτης του Σουν Γιατ-σεν για τα τελευταία χρόνια της ζωής του Σουν. Μετά τον θάνατο του Σουν ο Ουάνγκ ενεπλάκη σε πολιτικό αγώνα με αντίπαλο τον Τσιάνγκ Κάι-σεκ για τον έλεγχο του Κουομιντάνγκ αλλά έχασε. Ο Ουάνγκ παρέμεινε μέλος του κόμματος, αλλά συνέχισε να έχει διαφωνίες με τον Τσιάνγκ μέχρι το ξέσπασμα του δεύτερου σινοϊαπονικού πολέμου το 1937, όταν δέχτηκε μια πρόταση της κυβέρνησης της Ιαπωνικής Αυτοκρατορίας για να σχηματίσει μια ιαπωνόφιλη δοσίλογη κυβέρνηση με έδρα τη Ναντσίνγκ. Ο Ουάνγκ διετέλεσε αρχηγός κράτους για αυτό το Ιαπωνικό κράτος μαριονέτα μέχρι τον θάνατό του, λίγους μήνες πριν από το τέλος του Β΄ Παγκοσμίου Πολέμου. Αν και εξακολουθεί να θεωρείται ότι συνέβαλε σημαντικά στην επανάσταση Σινχάι, η συνεργασία του με την Ιαπωνία θεωρείται αντικείμενο ακαδημαϊκής διαμάχης. Οι τυπικές αφηγήσεις της ιστορίας συχνά τον θεωρούν προδότη στον Πόλεμο της Αντίστασης.
Επιχείρηση Άλμπουμεν

Η Επιχείρηση Άλμπουμεν (Operation Albumen) ήταν σειρά από επιχειρήσεις καταδρομών εναντίον γερμανικών αεροπορικών βάσεων στην κατεχόμενη από τις Δυνάμεις του Άξονα Κρήτη, κατά τον Β΄ Παγκόσμιο Πόλεμο. Σοπός της επιχείρησης ήταν να αποφευχθεί η χρήση των βάσεων αυτών προς υποστήριξη του Άφρικα Κορπς στον Πόλεμο της Ερήμου. Πραγματοποιήθηκαν συγχρόνως με παρόμοιες επιδρομές σε αεροπορικές βάσεις του Άξονα στη Βεγγάζη, στη Ντέρνα και στη Βάρκη της Λιβύης και ήταν από τις πρώτες σχεδιασμένες επιχειρήσεις δολιοφθοράς (σαμποτάζ) στην κατεχόμενη Ευρώπη.Επιδιόρθωση αεροσκαφών στο [[Μάλεμε Χανίων]], Αύγουστος 1941
Mortal Engines Quartet

Mortal Engines Quartet ("Hungry City Chronicles") είναι μια τριλογία βιβλίων από τον άγγλο συγγραφέα φαντασίας Φίλιπ Ριβ. Η σειρά αποτελείται από "Φονικές μηχανές" ("Mortal Engines", 2001), "Το χρυσάφι των αρπακτικών" ("Predator's Gold", 2003), "Infernal Devices" (2005) και "A Darkling Plain" (2006).
Γκέτο του Μαρτσινκόνις

Το Γκέτο του Μαρτσινκόνις ή Γκέτο του Μαρτσινκάντσε ήταν ένα μικρό ναζιστικό γκέτο που δημιουργήθηκε κατά τη διάρκεια του Ολοκαυτώματος στο Μαρτσινκόνις (προπολεμικά στη Δεύτερη Πολωνική Δημοκρατία, κατά τον πόλεμο στην Περιοχή Μπιαουίστοκ, μεταπολεμικά στη Σοβιετική Σοσιαλιστική Δημοκρατία της Λιθουανίας). Υπήρξε από τον Νοέμβριο του 1941 έως τον Νοέμβριο του 1942 και στεγάσε 300 έως 400 Εβραίους.
Παρλ

Το Παρλ (αφρικάανς: "Paarl") είναι νοτιοαφρικανική πόλη η οποία βρίσκεται εντός της επαρχίας του Δυτικού Ακρωτηρίου.
Αντούλο

Το Αντούλο () είναι πόλη και δήμος στην επαρχία Μπιέ στην Ανγκόλα. Ο δήμος καλύπτει έκταση 10.100 τετραγωνικών χιλιομέτρων, με πληθυσμό 258.161 σύμφωνα με την απογραφή του 2014. Συνορεύει προς τα βόρεια με τον δήμο Μουσέντε, ανατολικά με τους δήμους Λουκέμπο και Ν'Χαρέα, νότια με τους δήμους Κουνίνγκα, Μούνγκο και Μπαϊλούντο και δυτικά με τους δήμους Κέλα και Κιμπάλα.
Peugeot 206

Το Peugeot 206 είναι ένα αυτοκίνητο πόλης της κατηγορίας B, που παρήχθη από τη γαλλική αυτοκινητοβιομηχανία Peugeot, από τον Μάιο του 1998 έως τον Δεκέμβριο του 2012 στη Γαλλία, ενώ η παραγωγή του συνεχίστηκε για λίγα χρόνια ακόμα σε κάποιες χώρες άλλων ηπείρων και εξακολουθεί να παράγεται μέχρι σήμερα στο Ιράν. Αντικατέστησε το Peugeot 205 και αντικαταστάθηκε τον Απρίλιο του 2006 από το Peugeot 207.

Εξακολουθεί να κατέχει τον τίτλο του δημοφιλέστερου μοντέλου της Peugeot όλων των εποχών, καθώς μέχρι τον Δεκέμβριο του 2012 που έληξε η γαλλική παραγωγή του είχαν πουληθεί 8.358.217 αντίτυπα σειράς 206 διεθνώς, ενώ η συνολική παραγωγή του παγκοσμίως έφτασε τα 10 εκατομμύρια αντίτυπα το 2017.
Επιχείρηση Σημύδα

Η Επιχείρηση Σημύδα (αγγλικά: Operation Birch) ήταν μια γερμανική επιχείρηση στα τέλη του Β' Παγκοσμίου Πολέμου στη Φινλανδική Λαπωνία για την προστασία της πρόσβασης στο νικέλιο.
Στέλλα Κύμπλερ

Η Στέλλα Κύμπλερ - Ίζαακζον (γεννημένη Γκόλντσλαγκ) (γερμανικά: Stella Kübler-Isaacksohn) (10 Ιουλίου 1922 - 1994) ήταν Γερμανίδα εβραϊκής καταγωγής καταδότρια που συνεργάστηκε με τη Γκεστάπο κατά τη διάρκεια του Β΄ Παγκοσμίου Πολέμου, εκθέτοντας και καταγγέλλοντας κρυμμένους Εβραίους στο Βερολίνο.
Τάσος Αλκουλής

Ο Τάσος Αλκουλής (Πειραιάς, 1927 – άγνωστη ημερομηνία θανάτου) ήταν Έλληνας σκηνοθέτης του θεάτρου. Υπήρξε πρωτεργάτης στη δημιουργία τριών βραχύβιων θιάσων εναλλακτικού ρεπερτορίου την περίοδο 1959–1971 και από τους πρώτους σκηνοθέτες στην Ελλάδα που προσπάθησαν να σκηνοθετήσουν τα έργα του Μπέρτολτ Μπρεχτ με βάση τις θεωρητικές αρχές του «επικού θεάτρου» και της «αποστασιοποίησης» που είχε θεμελιώσει ο ίδιος ο Μπρεχτ.
Μανώλης Σκουλούδης

Ο Μανώλης Σκουλούδης (Χανιά, 04/07/1901 – Αθήνα, 1989) υπήρξε πολυσχιδής καλλιτεχνική προσωπικότητα. Ασχολήθηκε τόσο με τη μουσική ως συνθέτης, πιανίστας, διευθυντής ορχήστρας, καθηγητής σε ωδείο όσο και με τη συγγραφή ως πεζογράφος, θεατρικός συγγραφέας, ποιητής, κριτικός, μεταφραστής, διασκευαστής λογοτεχνικών έργων για το θέατρο και το ραδιόφωνο, σεναριογράφος, αρθρογράφος και εκδότης. Ως καλλιτεχνικό ψευδώνυμο χρησιμοποίησε συχνά το όνομα Μ. Κουρήτης.
Διάταγμα Μπαρμπαρόσα

Το Διάταγμα Μπαρμπαρόσα (αγγλικά: Barbarossa decree)ήταν μια από τις εγκληματικές διαταγές της Βέρμαχτ που εκδόθηκαν στις 13 Μαΐου 1941, κατά τη διάρκεια του Β' Παγκοσμίου Πολέμου λίγο πριν από την Επιχείρηση Μπαρμπαρόσα, την εισβολή στη Σοβιετική Ένωση.
Το διάταγμα που ορίζεται από τον Αδόλφο Χίτλερ κατά τη διάρκεια συνάντησης υψηλού επιπέδου με στρατιωτικούς αξιωματούχους στις 30 Μαρτίου 1941 , δηλώνεται ότι ο πόλεμος κατά της Σοβιετικής Ρωσίας θα ήταν ένας πόλεμο εξόντωσης, στην οποία τόσο οι πολιτική και πνευματική ελίτ της Ρωσίας θα εξαλειφθούν από τις γερμανικές δυνάμεις, προκειμένου να εξασφαλιστεί μια μακροχρόνια γερμανική νίκη. Ο Χίτλερ τόνισε ότι οι εκτελέσεις δεν θα ήταν θέμα στρατιωτικών δικαστηρίων, αλλά μια οργανωμένη δράση του στρατού. 
Το διάταγμα, που εκδόθηκε από τον Στρατάρχη Βίλχελμ Κάιτελ, λίγες εβδομάδες πριν από την Επιχείρηση Μπαρμπαρόσα, εξαιρούσε τα ποινικά αδικήματα που διαπράχθηκαν από εχθρικούς πολίτες (στη Ρωσία) από τη δικαιοδοσία της στρατιωτικής δικαιοσύνης. Οι ύποπτοι έπρεπε να παραπεμφθούν σε έναν αξιωματικό που θα αποφασίσει εάν θα εκτελεστούν. Η ποινική δίωξη αδικημάτων εναντίον των αμάχων από μέλη της Βέρμαχτ κρίθηκε ότι «δεν απαιτείται», 
εκτός εάν είναι απαραίτητο για τη διατήρηση της πειθαρχίας.
Λαίδη Τριε

Η Λαίδη Τριε (βιετναμέζικη: "Bà Triệu", Σινο-Βιετναμέζικη: 嫗 嫗 "Triệu Ẩu"; 226–248 μ.Χ.) ήταν μια γυναίκα πολεμιστρια του Βιετνάμ του 3ου αιώνα που κατάφερε να αντισταθεί, για μια στιγμή, στην κινεζική πολιτεία του Ανατολικου Γού κατά τη διάρκεια της κατοχής του στο Βιετνάμ. Ονομάζεται επίσης Triệu Thị Trinh, αν και το πραγματικό της όνομα είναι άγνωστο. Λέγεται ότι η ιδια ειπε το αποφθεγμα: «"θα ήθελα να οδηγήσω καταιγίδες, να σκοτώσω καρχαρίες στην ανοιχτή θάλασσα, να διώξω τους επιτιθέμενους, να επανακτήσουμε ξανά τη χώρα, να καταργήσω τους δεσμούς της δουλείας και ποτέ να μην λυγίσω την πλάτη μου για να γίνω παλλακίδα οποιουδήποτε άντρα.""
8 Μέρες

Το 8 Μέρες είναι μιζ γερμανική Μίνι σειρά που παράγεται από την Sky Deutschland και την εταιρεία παραγωγής Neuesuper. Οι Στέφαν Ruzowitzky και Michael Krummenacher προσλήφθηκαν ως σκηνοθέτες. Η σειρά στοχεύει να δείξει πώς διαφορετικοί άνθρωποι αντιμετωπίζουν το επικείμενο τέλος του κόσμου. Οι Christiane Paul και Mark Waschke παίζουν τους πρωταγωνιστικούς ρόλους Τα δύο πρώτα επεισόδια εμφανίστηκαν τον Φεβρουάριο του 2019 ως μέρος της σειράς Berlinale στην ενότητα "Berlinale Special" στο 69ο Berlinale. Ο κανονικός του τίτλος είναι 8 Tage και η σειρά μεταδίδεται στο γερμανικό κανάλι Sky One. 

Στην Ελλάδα, μεταδόθηκε στις 24 Μαΐου 2020 στην ΕΡΤ3 και ERTFLIX.
Επιχείρηση Ηλιοφάνεια

Η Επιχείρηση Ηλιοφάνεια (αγγλικά: Operation Sunshine) ήταν η κωδική ονομασία μιας στρατιωτικής επιχείρησης στη κατεχόμενη Νορβηγία από τον Οκτώβριο του 1944 έως τον Μάιο του 1945. Η επιχείρηση αυτή σχεδιάστηκε από το νορβηγικό στρατιωτικό προσωπικό που βρισκόταν στο Ηνωμένο Βασίλειο σε συνεργασία με τις βρετανικές δυνάμεις και 
αποσκοπούσε στην προστασία σημαντικών βιομηχανικών εγκαταστάσεων στη Νορβηγία, ιδίως των μεγάλων σταθμών παραγωγής ενέργειας, από τις «τακτικές της καμένης γης» των Γερμανών, προς το τέλος του Β' Παγκοσμίου Πολέμου.
Επιχείρηση Χίμλερ

"Αριστερά προς τα δεξιά:" Φραντς Γιόζεφ Χούμπερ, Άρτουρ Νέμπε, και οι τρεις σχεδιαστές των περισσότερων από την Επιχείρηση Χίμλερ: [[Χάινριχ Χίμλερ]], [[Ράινχαρντ Χάιντριχ]], [[Χάινριχ Μύλλερ]]
Η Επιχείρηση Χίμλερ (λιγότερο γνωστή ως Επιχείρηση Konserve (Κονσέρβα) ή Επιχείρηση Κονσερβοποιημένα Αγαθά) ήταν μια προβοκάτσια το 1939 που σχεδιάστηκε από τη ναζιστική Γερμανία για να δημιουργήσει την εντύπωση περί πολωνικής επιθετικότητας εναντίον της Γερμανίας. Χρησιμοποιήθηκε από τους Ναζί για να δικαιολογήσουν την εισβολή στην Πολωνία. Το σχέδιο περιελάμβανε τη διεξαγωγή ψευδών επιθέσεων εναντίον δήθεν των Γερμανών, χρησιμοποιώντας αθώους ανθρώπους ή κρατούμενους στρατοπέδων συγκέντρωσης. Η Επιχείρηση Χίμλερ ήταν αναμφισβήτητα η πρώτη πράξη του Β΄ Παγκοσμίου Πολέμου στην Ευρώπη.
Αλμπέρτο Ιγκλέσιας

Ο Αλμπέρτο Ιγκλέσιας Φερνάντεζ-Μπεριντί (ισπανικά: "Alberto Iglesias Fernández-Berridi", 21 Οκτωβρίου 1955) είναι Ισπανός συνθέτης. Περισσότερο είναι γνωστός για τις συνθέσεις του στον κινηματογράφο, κυρίως, συνεργαζόμενος με τον Πέδρο Αλμοδόβαρ, καθώς και με τον Χούλιο Μεδέμ. Ενώ, κατά τις αρχές του 2000 έγινε περισσότερο δημοφιλής, αφού συνέθεσε σε ταινίες του Χόλυγουντ. Εκτός από κινηματογραφικές μουσικές συνθέσεις, έχει ασχοληθεί και με το μπαλέτο και την κλασική μουσική.

Γεννημένος στο Σαν Σεμπαστιάν, σπούδασε αρμονία και αντίστιξη σε τοπικό ωδείο. Αργότερα πήγε στο Παρίσι, όπου σπούδασε σύνθεση και πιάνο, και, τέλος, ηλεκτρονική μουσική, στη Βαρκελώνη, στα Phonos Studios. Στις αρχές του 1980, ασχολήθηκε κυρίως με τη σύνθεση ηλεκτρονικής μουσικής, όμως έπειτα, ξεκίνησε την καριέρα του στον κινηματογράφο. Συνεργάστηκε σε πολυάριθμες περιπτώσεις με τον διακεκριμένο Ισπανό σκηνοθέτη Πέδρο Αλμοδόβαρ, σε ταινίες όπως: "Καυτή Σάρκα" (1997), "Όλα για τη μητέρα μου" (1997), "Μίλα της" (2002), "Γύρνα πίσω" (2006), "Ραγισμένες Αγκαλιές" (2009), "Το δέρμα που κατοικώ" (2011), "Πόνος και δόξα" (2019). 

Ενώ έγραψε και μουσική για ταινίες του Χόλιγουντ, όπως το "Ο Επίμονος Κηπουρός" (2005), το "The Kite Runner" (2007), το "Che" (2008) και το "Tinker Tailor Soldier Spy" (2011). Έως τώρα, έχει υπάρξει τρις υποφήψιος για Όσκαρ και BAFTA (για τα τρία παραπάνω εκτός του "Che") και μία Χρυσή Σφαίρα, έχοντας, από την άλλη, κερδίσει δέκα φορές το βραβείο Goya. Έχει, επίσης, κερδίσει κι ένα βραβείο στα Ευρωπαϊκά Βραβεία Κινηματογράφου. Αδελφός του ήταν ο γνωστός γλύπτης Χουάν Μουνιόζ και η αδελφή του η Κριστίνα Ιγκλέσιας, κι αυτή καλλιτέχνις.
Δημήτρης Φυλακούρης

Ο Δημήτρης Φυλακούρης είναι πρώην διεθνής ποδοσφαιριστής, αδερφός του επίσης διεθνή ποδοσφαιριστή Τότη Φυλακούρη.

Αγωνιζόταν στη θέση του επιθετικού. Ξεκίνησε την ποδοσφαιρική του σταδιοδρομία από τον Ποσειδώνα Γλυφάδας. Αγωνίστηκε επίσης στον Παναθηναϊκό από το 1960 έως το 1962 στη μεγάλη ομάδα που δημιούργησε ο προπονητής Χάρι Γκέημ και κατέκτησε δύο πρωταθλήματα το 1961 και το 1962 και ήταν φιναλίστ του κυπέλλου το 1962 ο οποίος διακόπηκε. Υπήρξε επίσης διεθνής με την εθνική νέων, με την οποία μετείχε στο ευρωπαϊκό πρωτάθλημα του 1961 και πέτυχε δύο γκολ στους δύο αγώνες που αγωνίστηκε εναντίων της Γαλλίας και της Πολωνίας. Αναγκάσθηκε να σταματήσει πολύ πρόωρα το ποδόσφαιρο, έπειτα από έναν σοβαρό τραυματισμό που υπέστη οδηγώντας το μηχανάκι του. Ο Δημήτρης Φυλακούρης ήταν εκείνος που μεσολάβησε για να αγωνισθεί και ο αδερφός του Τότης Φυλακούρης στον Παναθηναϊκό το 1965.
Φόρτσουν ΦιτζΡόι του Γκράφτον

Η Φόρτσουν ΦιτζΡόι του Γκράφτον ("Fortune FitzRoy of Grafton", γεννημένη ως Άννα Φόρτσουν Σμιθ "Ann Fortune Smith", 24 Φεβρουαρίου 1920 -) είναι Βρετανίδα αριστοκράτισσα και Κυρία των Ρομπών της Βασίλισσας Ελισάβετ Β΄.
Επιχείρηση Συνδετήρας

Ο Kurt H. Debus, πρώην επιστήμονας πυραύλων V-2 που έγινε διευθυντής της NASA, ανάμεσα στο [[Πρόεδρος των Ηνωμένων Πολιτειών|πρόεδρο]] των [[Πρόεδρος των Ηνωμένων Πολιτειών|ΗΠΑ]] [[Τζον Φιτζέραλντ Κέννεντυ|John F. Kennedy]] και τον [[Αντιπρόεδρος των ΗΠΑ|αντιπρόεδρο των ΗΠΑ]] [[Λύντον Τζόνσον|Lyndon B. Johnson]] κατά τη διάρκεια ενημέρωσης στο [[Συγκρότημα εκτοξεύσεων 34|Blockhouse 34]], Cape Canaveral Missile Test Annex.
Η Επιχείρηση Συνδετήρας (Operation Paperclip) ήταν μυστικό πρόγραμμα της Διακλαδικής Υπηρεσίας Αναζήτησης Πληροφοριών (Joint Intelligence Objectives Agency, JIOA) που διεξήχθη σε μεγάλο βαθμό από ειδικούς πράκτορες της στρατιωτικής αντικατασκοπείας των ΗΠΑ (Army Counterintelligence Corps), με το οποίο πρόγραμμα περισσότεροι από 1.600 Γερμανοί επιστήμονες, μηχανικοί και τεχνικοί, όπως ο Βέρνερ φον Μπράουν και η ομάδα των πυραύλων V-2, μεταφέρθηκαν από τη Γερμανία στις Ηνωμένες Πολιτείες, για απασχόληση από την κυβέρνηση των ΗΠΑ, κυρίως μεταξύ του 1945 και του 1959. Πολλοί ήταν πρώην μέλη και μερικοί ήταν πρώην ηγέτες του Ναζιστικού Κόμματος . 

Ο πρωταρχικός σκοπός της Επιχείρησης Συνδετήρας ήταν το στρατιωτικό πλεονέκτημα των ΗΠΑ στον Σοβιετικό - Αμερικανικό Ψυχρό Πόλεμο και στον ανταγωνισμό για την επικράτηση στο διάστημα. Η Σοβιετική Ένωση ήταν πιο επιθετική στην πρόσληψη βίαια περισσότερων από 2.200 Γερμανών ειδικών - συνολικά πάνω από 6.000 άτομα, συμπεριλαμβανομένων των μελών της οικογενειών - με την Επιχείρηση Osoaviakhim κατά τη διάρκεια μιας νύχτας στις 22 Οκτωβρίου 1946. 

Το ΓΕΕΘΑ των ΗΠΑ (Joint Chiefs of Staff, JCS) δημιούργησε το πρώτο μυστικό πρόγραμμα προσλήψεων, με την ονομασία Επιχείρηση Ημίφως (Operation Overcast), στις 20 Ιουλίου 1945, αρχικά "για να συνδράμουν στη συντόμευση του ιαπωνικού πολέμου και για να συνδράμουν στη μεταπολεμική μας στρατιωτική έρευνα" Ο όρος «ημίφως» ήταν το όνομα που δόθηκε από τα μέλη της οικογένειας των Γερμανών επιστημόνων για το στρατόπεδο στέγασης που κρατούνταν στη Βαυαρία πριν μεταβούν στις ΗΠΑ. Στα τέλη του καλοκαιριού 1945, το JCS ίδρυσε το JIOA, μια υποεπιτροπή της Kοινής Κοινότητας Πληροφοριών, για την επίβλεψη της Μουντής Επιχείρησης και αργότερα της Επιχείρησης Συνδετήρα. Οι εκπρόσωποι της JIOA περιελάμβαναν τον Διευθυντή Πληροφοριών του Στρατού, τον Αρχηγό Πληροφοριών του Ναυτικού, τον Αναπληρωτή Αρχηγό Αεροπορικού Επιτελείου-2 (Υπηρεσία Πληροφοριών της Πολεμικής Αεροπορίας) και έναν εκπρόσωπο του Υπουργείου Εξωτερικών. Τον Νοέμβριο του 1945, η Επιχείρηση Ημίφως μετονομάστηκε σε Επιχείρηση Συνδετήρα από αξιωματικούς του Σώματος Υλικού Πολέμου (Στρατός των Ηνωμένων Πολιτειών), οι οποίοι θα επισύναπταν ένα συνδετήρα στους φακέλους εκείνων των ειδικών πυραύλων που επιθυμούσαν να χρησιμοποιήσουν στην Αμερική. 

Σε μια μυστική οδηγία που κυκλοφόρησε στις 3 Σεπτεμβρίου 1946, ο Πρόεδρος Χάρυ Τρούμαν ενέκρινε την Επιχείρηση Συνδετήρας και την επεξέτεινε, ώστε να συμπεριλάβει χίλιους Γερμανούς επιστήμονες υπό «προσωρινή, περιορισμένη στρατιωτική κράτηση».
Φριτς Φογκτ

Ο Φριτς Φογκτ (δεξιά) κατά τη διάρκεια επιθεώρησης του [[Στρατόπεδο συγκέντρωσης Μαουτχάουζεν-Γκούζεν|στρατόπεδου συγκέντρωσης Μαουτχάουζεν]]
Ο Φριτς Φογκτ (γερμανικά: Fritz Vogt) (17 Μαρτίου 1918 - 3 Απριλίου 1945) ήταν Γερμανός αξιωματικός στα Waffen-SS κατά τη διάρκεια του Β΄ Παγκοσμίου Πολέμου και τού απονεμήθηκε ο Σταυρός των Ιπποτών του Σιδηρού Σταυρού με φύλλα Δρυός. Σκοτώθηκε σε μάχη στις 3 Απριλίου 1945.
Ματιάς Ντυπλεσί

Ο Ματιάς Ντυπλεσί (γαλλικά: Mathias Duplessy γεννημένος στις 28 Οκτωβρίου 1972) είναι Γάλλος συνθέτης και πολυ-οργανικός.
Θεόδωρος Λαζαρής

Ο Θεόδωρος Λαζαρής (1882 – 1978) ήταν Έλληνας ζωγράφος και αγιογράφος.
Ντοκοουντό

Το Ντοκοουντό η "Dokkōdō" (ιαπωνικά: 獨行道) ("The Path of Aloneness", "The Way to Go Forth Alone" ή "Ο Δρόμος του να Βαδίζεις Μόνος"), είναι ένα σύντομο έργο που έγραψε ο Μιγιαμότο Μουσάσι μια εβδομάδα πριν πεθάνει το 1645. Αποτελείται από 21 κανόνες. Το "Ντοκοουντό" συνίστατο σε μεγάλο βαθμό με την ευκαιρία του Μουσάσι να παραδώσει τα υπάρχοντά του ως προετοιμασία για το θάνατο, και ήταν αφιερωμένο στον αγαπημένο του μαθητή, τον Τεράο Μαγκονότζο (στον οποίο είχε αφιερωθεί και το προηγούμενο έργο "Go rin no sho" [Το βιβλίο των πέντε κύκλων]), που τους πήρε στην καρδιά. Το "Ντοκοουντό" εκφράζει μια αυστηρή, ειλικρινή και ασκητική άποψη της ζωής.
Εθνικό Μελλοντικό Κόμμα

Το Εθνικό Μελλοντικό Κόμμα (Αραβικά: حزب مستقبل وطن, "προφέρεται: Μοστάκμπαλ Ουάταν") είναι ένα πολυσυλλεκτικό πολιτικό κόμμα στην Αίγυπτο, που ιδρύθηκε το 2014. Αρχηγός του κόμματος είναι ο Άσραφ Ράσαντ.
Γιόζεφ Κράμερ

Ο Γιόζεφ Κράμερ (γερμανικά: Josef Kramer, 10 Νοεμβρίου 1906 - 13 Δεκεμβρίου 1945) ήταν Γερμανός εγκληματίας πολέμου, ο οποίος εργάστηκε στο στρατοπέδο συγκέντρωσης Άουσβιτς-Μπίρκεναου (από τις 8 Μαΐου 1944 έως τις 25 Νοεμβρίου 1944) και ήταν διοικητής του στρατοπέδου συγκέντρωσης Μπέργκεν-Μπέλζεν (από τον Δεκέμβριο του 1944 έως την απελευθέρωσή του, στις 15 Απριλίου 1945). Συνελήφθη από τον Βρετανικό Στρατό στα τέλη του Δευτέρου Παγκοσμίου Πολέμου, καταδικάστηκε για εγκλήματα πολέμου και κρεμάστηκε στη φυλακή του Χάμελιν από τον Βρετανό εκτελεστή Άλμπερτ Πιερπόιντ.
Λευκό Σχέδιο

Το Λευκό Σχέδιο (γερμανικά: "Fall Weiss", αγγλικά: "Case White" ή "Plan White") ήταν στρατηγικός σχεδιασμός της ναζιστικής Γερμανίας, με στόχο την εισβολή στην Πολωνία. Το σχέδιο αναπτύχθηκε κυρίως από τους Γκίντερ Μπλούμεντριτ και Έριχ φον Μάνσταϊν και τέθηκε σε εφαρμογή την 1η Σεπτεμβρίου 1939, ξεκινώντας ουσιαστικά τον Β΄ Παγκόσμιο Πόλεμο.
Airbus Military

Η Airbus Military ("Στρατιωτική Airbus") αποτέλεσε την περίοδο 2009-2013 θυγατρική εταιρεία της Ευρωπαϊκής Αεροναυτικής Εταιρείας Άμυνας και Διαστήματος, σημερινής Airbus.

Η εταιρεία δημιουργήθηκε επίσημα τον Απρίλιο του 2009 με την ένταξη του «Τμήματος Μεταφορών Στρατιωτικών Αεροσκαφών» (MTAD) και της «Airbus-Στρατιωτικής Εταιρείας Περιορισμένης Ευθύνης» (AMSL) στην Airbus. Τον Ιανουάριο του 2014, τρεις θυγατρικές της EADS, η Airbus Military, η Astrium και η Cassidian, συγχωνεύθηκαν και σχημάτισαν την Airbus Defense and Space.
Νίνα Ντάγκλας-Χάμιλτον του Χάμιλτον

Η Νίνα Ντάγκλας-Χάμιλτον του Χάμιλτον ("Nina Douglas-Hamilton of Hamilton", γεννημένη ως Νίνα Μαίρη Μπενίτα Πουρ "Nina Mary Benita Poore", 13 Μαΐου 1878 - 12 Ιανουαρίου 1951) ήταν Βρετανίδα ευγενής και ακτιβίστρια για τα δικαιώματα των ζώων.
Χάινριχ Μύλλερ

Ο Χάινριχ Μύλλερ (γερμανικά: Heinrich Müller) (Μόναχο, 28 Μαΐου 1900 - εξαφάνιση στο Βερολίνο την 1η Μαΐου 1945) ήταν Γερμανός στρατηγός, διοικητής του πέμπτου γραφείου του Κεντρικό Γραφείο Ασφαλείας του Ράιχ και της Γκεστάπο από το 1939 μέχρι τη μυστηριώδη εξαφάνισή του την 1η Μαΐου 1945.
Γκέτο του Μίζοτς

μικρογραφία|324x324εσ|Τοποθεσία του Γκέτο του Μίζοτς κατά τη διάρκεια του Ολοκαυτώματος
Το γκέτο του Μίζοτς (γερμανικά: Misotsch, κυριλλικά: Мизоч, γίντις: מיזאָטש) ήταν Γκέτο που δημιουργήθηκε στην πόλη Μίζοτς στη διάρκεια του Β΄ Παγκοσμίου Πολέμου στη σημερινή δυτική Ουκρανία από τη Ναζιστική Γερμανία ,για τον βίαιο διαχωρισμό και την κακομεταχείριση των Εβραίων.
Επιχείρηση Τόταλαϊζ

Η Επιχείρηση Τόταλαϊζ (, κωδική ονομασία) ήταν επίθεση που ξεκίνησε από τα Συμμαχικά στρατεύματα της Πρώτης Καναδικής Στρατιάς κατά τα μεταγενέστερα στάδια της Μάχης της Νορμανδίας, από τις 8 έως τις 9 Αυγούστου 1944. Ο στόχος του στρατεύματος ήταν να διαπεράσει τη γερμανική άμυνα νότια της Καν στο ανατολικό πλευρό των συμμαχικών θέσεων στη Νορμανδία και να εκμεταλλευτεί την επιτυχία προχωρώντας νότια για να καταλάβει το ψηλό έδαφος βόρεια της πόλης Φαλαίζ. Ο στόχος ήταν να καταρρεύσει το γερμανικό μέτωπο και να διακοπεί η υποχώρηση των γερμανικών δυνάμεων που πολεμούσαν τις συμμαχικές δυνάμεις στη δύση. Η μάχη θεωρείται η εναρκτήρια επιχείρηση της Πρώτης Καναδικής Στρατιάς, που είχε ενεργοποιηθεί στις 23 Ιουλίου.

Τις πρώτες ώρες της 8ης Αυγούστου 1944, το 2ο Καναδικό Σώμα ξεκίνησε την επίθεση χρησιμοποιώντας μηχανοποιημένο πεζικό. Έσπασαν τη γερμανική πρώτη γραμμή και κατέλαβαν ζωτικές θέσεις βαθιά στη γερμανική άμυνα. Το σχέδιο ήταν θωρακισμένα τμήματα να συνέχιζαν την επίθεση, αλλά κάποια δισταξία από αυτά τα δύο συγκριτικά άπειρα τμήματα και οι γερμανικές αντεπιθέσεις αρμάτων επιβράδυναν την επίθεση. Έχοντας προχωρήσει 9 μίλια (14 χλμ.). οι Σύμμαχοι σταμάτησαν στα 7 χιλιόμετρα.
Μπρόνα Γκούρα

Μπρόνα Γκούρα (πολωνικά: "Bronna Góra", δηλ. Βουνό Μπρόνα, λευκορωσικά: Бронная Гара) είναι το όνομα μιας απομονωμένης περιοχής στη σημερινή Λευκορωσία, όπου πραγματοποιήθηκαν μαζικές δολοφονίες Πολωνοεβραίων από τη ναζιστική Γερμανία κατά τον Β΄ Παγκόσμιο Πόλεμο. Η τοποθεσία ήταν μέρος του ανατολικού μισού της κατεχόμενης Πολωνίας, στο οποίο είχε εισβάλει η Σοβιετική Ένωση το 1939 σε συμφωνία με τη Γερμανία, και δύο χρόνια αργότερα κατελήφθη από τη Βέρμαχτ στην επιχείρηση Μπαρμπαρόσα. Εκτιμάται ότι από τον Μάιο του 1942 έως το Νοέμβριο του ίδιου έτους, κατά τη διάρκεια της πιο θανατηφόρας φάσης του Ολοκαυτώματος στην Πολωνία, περίπου 50.000 Εβραίοι δολοφονήθηκαν στο δάσος της Μπρόνα Γκούρα σε λάκκους θανάτου. Τα θύματα μεταφέρθηκαν εκεί με τρένα του Ολοκαυτώματος από τα ναζιστικά γκέτο, συμπεριλαμβανομένου του Γκέτο του Μπζεστς και του Γκέτο του Πινσκ, και από τα γκέτο στη γύρω περιοχή, καθώς και από το "Ράιχσκομισαριατ Όστλαντ" (σημερινή Δυτική Λευκορωσία ).
Αντρίγια Ζίβκοβιτς

Ο Αντρίγια Ζίβκοβιτς (Andrija Živković, σερβικά: Андрија Живковић, γενν. 11 Ιουλίου 1996) είναι Σέρβος επαγγελματίας ποδοσφαιριστής, ο οποίος αγωνίζεται ως πλάγιος μέσος για τον ΠΑΟΚ. 

Είναι ο νεότερος παίκτης που αγωνίστηκε με την Εθνική Σερβίας, καθώς και ο νεότερος αρχηγός της Παρτιζάν στην ιστορία του συλλόγου. 

Ο Ζίβκοβιτς ήταν καθοριστικό μέλος της Εθνικής Σερβίας U20 που κέρδισε το Παγκόσμιο Κύπελλο U20 του 2015, σημειώνοντας δύο γκολ και δίνοντας δύο ασίστ.
Επιχείρηση Φόξλεϊ

δεξιά|μικρογραφία|300px|Αρχηγεία του Χίτλερ στην κατεχόμενη Ευρώπη στη διάρκεια του πολέμου
Η Επιχείρηση Φόξλεϊ (αγγλικά: Operation Foxley) ήταν σχέδιο του 1944 για τη δολοφονία του Αδόλφου Χίτλερ, κατά τη διάρκεια του Β΄ Παγκοσμίοθ Πολέμου, που σχεδιάστηκε από την Βρετανική Διεύθυνση Ειδικών Επιχειρήσεων (SOE). Αν και έγιναν λεπτομερείς προετοιμασίες, δεν έγινε προσπάθεια εκτέλεσης του σχεδίου. Οι ιστορικοί πιστεύουν ότι η πιο πιθανή ημερομηνία για μια απόπειρα θα ήταν η 13η ή 14η Ιουλίου 1944, κατά τη διάρκεια μιας από τις επισκέψεις του Χίτλερ στο Μπέργκχοφ.
Φανή Γεωργακοπούλου

Η Φανή Γεωργακοπούλου (γεν. 31 Αυγούστου 1989) είναι Ελληνίδα ηθοποιός.
==Παραπομπές==
Καμπίντα

Η Καμπίντα (), ή αλλιώς Τσιούα, είναι πόλη και δήμος που στην ομώνυμη επαρχία, ένα εξκλάβιο της Ανγκόλας. Η κυριαρχία της Ανγκόλας επί της Καμπίντα αμφισβητείται από την αποσχιστική Δημοκρατία της Καμπίντα. Η πόλη της Καμπίντα είχε πληθυσμό 550.000 και ο δήμος πληθυσμό 624.646 κατοίκους, στην απογραφή του 2014. Οι κάτοικοι της πόλης είναι γνωστοί ως "Cabindas" ή "Fiotes". Η Καμπίντα, λόγω της εγγύτητάς της σε πλούσια αποθέματα πετρελαίου, χρησιμεύει ως ένα από τα κύρια πετρελαϊκά λιμάνια της Ανγκόλας.
Ροσάνα Ροσάντα

Η Ροσάνα Ροσάντα (ιταλ. "Rossana Rossanda", 23 Απριλίου 1924 — 20 Σεπτεμβρίου 2020) ήταν Ιταλίδα πολιτικός της Αριστεράς, δημοσιογράφος και φεμινίστρια.